ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka en ka ka ka ka ka ka ka en ka en ka en ka ja en en en fa en en en ka en ka ka ja ka ka ka ka es en en es es en en ka en ka
„ეს დიდებული რელიკვია დაკარგულად ითვლებოდა და ახლა მოულოდნელად და სასწაულებრივად გამოჩნდა“ – nostal.ge
ენერგიის დაზოგვის მიზნით საფრანგეთის საჯარო დაწესებულებებში ცხელ წყალს გამორთავენ – „როიტერი“
როგორ აღმოჩნდა ლევან უჩანეიშვილი ფილმ „სპირალში“ და რატომ ჩაშალა რამაზ კორინთელმა საერთაშორისო სიმპოზიუმი
გქონიათ ოდესმე იმის უცნაური განცდა, რომ ზუსტად იგივე სიტუაცია ადრეც განგიცდიათ – რა არის დეჟავიუ
„ეს ოქტომბერი საკმაოდ არაერთგვაროვანი და საინტერესო მოვლენებით იქნება დახუნძლული“ – ასტროლოგ ხათუნა ნოელის პროგნოზი
ევროკავშირის მასშტაბით ყველა სმარტფონი, პლანშეტი, ყურსასმენი თუ სმარტ-საათი ერთნაირი დამტენით დაიტენება – Apple-ს ევრობაზართან ადაპტირება მოუწევს
22 წლის ქართველი მოდელი, რომელიც მსოფლიოს იპყრობს – მატილდა გვარლიანის მორიგი წარმატება
The Times: პუტინმა უკრაინისკენ ბირთვული დივიზიის ეშელონი გაგზავნა
როგორ გამდიდრდა ათეულობით ქართველი ერთ ღამეში – საერთაშორისო ფინანსური კომპანიის ერთმა შეცდომამ საქართველოს რამდენიმე მილიონერი შესძინა (ვიდეო)
იტალიური „ლა რეპუბლიკა“: რუსეთი, სავარაუდოდ, წყალქვეშა ხომალდ „პოსეიდონის“ გამოსაცდელად ემზადება, რომელსაც ბირთვული ცუნამის გამოწვევა შეუძლია
პუგაჩოვა რუსეთიდან საბოლოოდ წავიდა – მომღერალი „პადმასკოვიეში“ თავის სასახლეს ყიდის
„ეს დიდებული რელიკვია დაკარგულად ითვლებოდა და ახლა მოულოდნელად და სასწაულებრივად გამოჩნდა“
322 2 minutes read
ქაშვეთის წმიდა დიდმოწამე გიორგის სახელობის ტაძარს თავისი კუთვნილი 1751 წლის ჯვარი დაუბრუნდა. ამის შესახებ თბილისის სასულიერო აკადემიისა და სემინარიის თეოლოგიის მაგისტრანტი ბესიკ გამყრელიძე სოციალურ ქსელში ფოტოსა და ინფორმაციას ავრცელებს, რომელსაც უცვლელად გთავაზობთ:
დაახლოებით თვე-ნახევრის წინ ქალბატონმა ნანა დევდარიანმა, რომელიც ბრძანდება კათოლიკოს-პატრიარქ დავით მეხუთის (დევდარიანი) შვილიშვილი, მეტად ღირებული და მნიშვნელოვანი ნივთი აღმოაჩინა.
ქალბატონმა ნანამ, ერთ ჩვეულებრივ და არაფრით გამორჩეულ დღეს, ვერცხლეულის გადამყიდველთან სხვადასხვა ნივთის თვალიერებისას, სრულიად მოულოდნელად შენიშნა მომცრო ზომის ჯვარი, რომელიც გადამყიდველს ცალკე ჰქონდა შენახული, როგორც აღმოჩნდა, ეს ჯვარი იყო ზომით დიდი ჯვრის ერთი ფრთა (ჯვრით დაბოლოებული ფრთა) და წარმოადგენდა ერთი მთლიანობის მხოლოდ მცირე ნაწილს.
ქალბატონი ნანა ამ ნივთით დაინტერესდა და როდესაც იგი ახლოდან დაათვალიერა, 1751 წლით დათარიღებული წარწერა აღმოაჩინა. ამის შემდეგ მან გადაწყვიტა ეს ნივთი გამოესყიდა და საქართველოს თავად-აზნაურთა საკრებულოს წინამძღოლის, ბატონი დავით თარხან-მოურავის ფინანსური მხარდაჭერით ნივთი გამოისყიდა.
როდესაც ეს ჯვარი ვნახე, გაოგნებული დავრჩი და ჩემს აღტაცებას საზღვარი არ ჰქონდა.
ჯვრის დაბოლოებაზე არსებული წარწერა გაშიფრულია და შემდეგი შინაარსის გახლავთ: „ქ:ესე: ჯვარი ათანასე ტფილელის დროს, შევწირე მე მღვდლის პეტრეს დედამ, ვარდუა მონაზონმა ქვაშვეთის წმინდა გიორგისა სულისა ჩემისა შესანდობელად. ვინც ესე ჯვარი გიორგის გამოსწიროს, ქრისტეს სამართალში გამცემს პასუხს. 1751 წლის 10 მარტი“.
წარწერაში მოხსენიებული ათანასე ტფილელი თბილელი მიტროპოლიტი ათანასე ამილახვარია, მღვდელი პეტრე კი გვარად არჯევანიძე იყო. თავად შემწირველის ვინაობა წარწერიდანაც კარგად გასაგები გახლავთ.
არქივში, ქაშვეთის დავთრებსა და სამუზეუმო კატალოგებში მოძიების შემდეგ გაირკვა, რომ თურმე ეს ნივთი გახლდათ ქაშვეთის ტაძრის სალიტანიო (საწინამძღვარო) ჯვარი, რომელსაც აბრეშუმით დამშვენებული ხის ტარი ჰქონდა. ამავე დანიშნულების ჯვარი სიონის ტაძარში დღესაც არის დამაგრებული ამბიონზე და მას იყენებენ ტაძარში კათალიკოსის მობრძანების ჟამს ან ლიტანიისას.
როგორც საბუთებმა ცხადყო, კონკრეტულად ეს ჯვარი ქაშვეთის ტაძრიდან მეოცე საუკუნის ოციან წლებში დაკარგულა და როდესაც ქაშვეთში კალისტრატე ცინცაძე ამავე ტაძრის წინამძღვრად დაბრუნებულა აწ უკვე მღვდელთმთავრის ხარისხით, მას ეს ჯვარი იქ აღარ დახვედრია. იმ დროიდან  შეიძლება ითქვას, ეს დიდებული საეკლესიო რელიკვია დაკარგულად ითვლებოდა და ახლა მართლაც მოულოდნელად და სასწაულებრივად გამოჩნდა.
ჯვარი გარკვეული დროის მანძილზე ინახებოდა საქართველოს თავად-აზნაურთა საკრებულოში. მოგვიანებით, ამავე საკრებულოს წინამძღოლის, ბატონი დავით თარხან-მოურავის გადაწყვეტილებით, ამავე საკრებულოს გამგეობის თავმჯდომარემ, ბატონმა მალხაზ ამაშუკელმა (რომელიც სამუზეუმო საქმის დიდებული მცოდნეა) ეს ნივთი წარუდგინა ქაშვეთის ტაძრის წინამძღვარს, დეკანოზ მიქაელ ფოფხაძეს და ქაშვეთის ტაძრის სამღვდელოებას, შემდეგ კი ჯვარი გადაეცა ქაშვეთის ტაძარს.
გიორგობის დღესასწაულზე, 23 ნოემბერს, ბატონმა მალხაზ ამაშუკელმა და თავადაზნაურთა საკრებულოს სხვა წევრებმა – ბატონებმა: ლევან თარხან-მოურავმა, მამუკა ჯაყელმა და მეც, თქვენმა მონამორჩილმა, ერთობლივად გადავეცით ქაშვეთს კიოტი, რომელიც სპეციალურად ამ ჯვრისთვის დამზადდა და დიდებულად მოერგო მას. ამ დღეს ჩატარდა ლიტანიობა ქაშვეთის ტაძრის ირგვლივ, რომელსაც წინ მიუძღვოდა საუკუნის შემდეგ ქაშვეთში დაბრუნებული ეს რელიკვია.
აღნიშნული ჯვრის ავერსზე ჯვარცმული მაცხოვარია გამოსახული, ხოლო რევერსზე – ყოვლადწმინდა ღვთისმშობელი. ჯვრის შუა ნაწილში არსებული სფეროზე კი ამოტვიფრულია ქერუბიმები და მათი ფრთები.
ალბათ პანდემიური ვითარების გამო არ მოხდა ამ ფაქტის ფართო საზოგადოებისთვის მიწოდება, თუმცა, ჩემი აზრით, საჭიროა ყველამ იცოდეს, თუ რა დიდებული ნივთი დაუბრუნდა დედაეკლესიის წიაღს ამ რთულ და ჟამიანობის დროს.
გარდა ამისა, როგორც ვიცი, სხვა ადამიანებმა სრულიად შემთხვევით აღმოჩინეს ქაშვეთის ტაძრიდან ასევე საბჭოთა პერიოდში გატანილი ღვთისმშობლის ხატი, რომელიც ვერცხლის პერანგით შეამკეს და ქაშვეთს დაუბრუნეს.
ჯვრისა და ყოვლადწმინდა ღვთისმშობლის ძალა და მადლი გფარავდეთ და გაძლიერებდეთ ამ დიდი განსაცდელის ჟამს. ფოტო, რომელიც პოსტს ახლავს, ქაშვეთში დაბრუნებამდე გადავიღე, კიოტში ჩაბრძანებული ბევრად უკეთ გამოიყურება“, – წერს ბესიკ გამყრელიძე.
დაბრუნებული რელიკვია ქაშვეთი ჯვარი
ბუბა კიკაბიძე თუ ლადო კახაძე - ვინ წაიყვანს ახალი მოწვევის პარლამენტის პირველ სხდომას?
ემიგრანტი მხატვარი, რომელსაც ევროპა აღიარებდა, სამშობლომ კი სასტიკი მკვლელობის შემდეგ გაიცნო (ვიდეო)
როგორ გამდიდრდა ათეულობით ქართველი ერთ ღამეში – საერთაშორისო ფინანსური კომპანიის ერთმა შეცდომამ საქართველოს რამდენიმე მილიონერი შესძინა (ვიდეო)
მიგრანტის გადაყვანას სატვირთო მანქანაში მოწყობილი სამალავით ცდილობდნენ
ბათუმი უკვე მეორედ გახდა ტურისტული „ოსკარის“ მფლობელი
მომავალი წლიდან პენსიები გაიზრდება
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
მომავალი წლიდან პენსიები გაიზრდება
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber